2014 አም ለፍልሰት የከፋ አመት እንደነበር ተገለጸ
አለም አቀፍ የስደተኞች ቀን ታስቦ በዋለበት የዛሬ ቀን የሰደተኞቹን ህይወት ለማትረፍና ሰዎችን ህገ-ወጥ በሆነ መንገድ የሚያሸጋግሩት ሰዎች መድረሻ ያጡትን ሰደተኞች መበዝበዛቸውን እንዲያቆሙ እርምጃ እንዲወሰድ IOM ጥሪ አቅርቧል። በአፍሪቃ ቀንድ ውስጥ ያለውን የስደተኞች ሁኔታን በሚመለከት ኢትዮጵያ የሚገኘው የ IOM ተልእኮ ምክትል ሃላፊ Mr. ጃው ጂያን አብራርተዋልአለመታዳል ሆኖ ሞት የፍልሰት አካል ሆኖ ቆይቷል። እአአ ከ 2000 አም አንስቶ (ከ 14 አመታት ወዲህ ማለት ነው) በአለም ዙርያ ድንበሮች ተሻግረው ለመሰደድ የሞከሩ ከ 40,000 በላይ የሚሆኑ ፈላሾች አልቀዋል። በተለይም ይህ በመጪው ወር የሚያበቃው አመት የከፋ ነበር። አለም አቀፍ የፍልሰት ድርጅት ባወጣው ዘገባ መሰረት በዚህ አመት ብቻ 5,000 የሚሆኑ ሰዎች ባህር ለመሻገር በምደረ-በዳዎችና በተራራዎች ለማለፍ ባደረግዋቸው ጥረቶች ህይወታቸውን አጥተዋል።ከሙታኑ ሁለት ሶስተኛ የሚሆኑት ያለቁት በሜድትራንያን ባህር ነው። ከ 3,000 በላይ የሚሆኑ ፈላሾች ሰዎችን ህገ-ወጥ በሆነ መንገድ የሚያሸጋግሩት ሰዎች ባቀረቡላቸው አቅም የሌላቸው ጀልባዎች አውሮፓ ለመግባት ሲሞክሩ በሜድትራንያን ባህር ሰምጠዋል።በየመን በኩል ለማለፍ በሚያደርጉት ጥረት ባህር ውስጥ የሚሰምጡት የአፍሪቃ ቀንድ ስድተኞች ብዛት እንደቀነሰም ተገልጿል። ሙሉውን ዘገባ ያድምጡ። 